

 REPUBLIKA HRVATSKA

OPĆINSKO GRAĐANSKO DRŽAVNO ODVJETNIŠTVO

 U ZAGREBU

 Zagreb, Slavonska avenija 6

Broj: P-1/2024

Zagreb, 10. siječnja 2024.

SČ/IL

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/2017 i 89/2019; u daljnjem tekstu: Uredba), a sukladno javnom natječaju objavljenom dana 12. siječnja 2024. u Narodnim novinama, br. 5/2024, web-stranicama Ministarstva pravosuđa i uprave ([www.mpu.gov.hr](http://www.mpu.gov.hr)), Državnog odvjetništva Republike Hrvatske ([www.dorh.hr](http://www.dorh.hr)) i Hrvatskog zavoda za zapošljavanje ([www.hzz.hr](http://www.hzz.hr)) za prijam u državnu službu na neodređeno vrijeme u Općinsko građansko državno odvjetništvo u Zagrebu, na radna mjesta administrativni referent – upisničar – 3 izvršitelja/ice i administrativni referent – državnoodvjetnički zapisničar – 4 izvršitelja/ice, oglašava se sljedeća:

**OBAVIJEST**

o opisu poslova i podacima o plaći radnih mjesta, sadržaju i načinu testiranja te pravnim i drugim izvorima za pripremanje kandidata za testiranje

**1. Opis poslova i podaci o plaći radnog mjesta administrativnog referenta –**

 **upisničara** – 3 izvršitelja/ice

* obavlja poslove uredskog poslovanja
* uvodi službenu poštu u odgovarajuće upisnike u pisanom i elektroničkom obliku
* arhivira predmete iz upisnika
* snima i skrbi o pohrani snimljenog materijala
* fotokopira spise te obavlja i druge srodne i potrebne poslove u skladu s Poslovnikom državnog odvjetništva i Godišnjim rasporedom poslova.

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova za radno mjesto administrativnog referenta – upisničara iznosi 0,898, a propisan je člankom 10. podstavkom „Opći i administrativni poslovi“, točkom 3. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj: 37/2001, 38/2001, 71/2001, 89/2001, 112/2001, 7/2002, 17/2003, 197/2003, 21/2004, 25/2004, 66/2005, 92/2005, 131/2005, 140/2005, 81/2006, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 65/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015, 71/2018, 15/2019, 73/2019, 63/2021, 13/2022, 139/2022, 26/2023 i 87/2023).

**2. Opis poslova i podaci o plaći radnog mjesta administrativnog referenta –**

 **državnoodvjetničkog zapisničara** – 4 izvršitelja/ice

* obavlja poslove zapisničara u prethodnom postupku
* obavlja druge administrativne poslove (prepisivanje tipskih dopisa na temelju

predložaka i naredbe državnog odvjetnika ili zamjenika)

* unosi podatke u CTS, uređuje i predaje spise na otpremu
* unosi podatke u upisnik za vrijeme dežurstva
* obavlja i druge srodne poslove u skladu s Poslovnikom državnog odvjetništva.

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova za radno mjesto administrativnog referenta – državnoodvjetničkog zapisničara iznosi 0,990, a propisan je člankom 10. Podstavkom „Opći i administrativni poslovi“, točkom 2. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj: 37/2001, 38/2001, 71/2001, 89/2001, 112/2001, 7/2002, 17/2003, 197/2003, 21/2004, 25/2004, 66/2005, 92/2005, 131/2005, 140/2005, 81/2006, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 65/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015, 71/2018, 15/2019, 73/2019, 63/2021, 13/2022, 139/2022, 26/2023 i 87/2023).

**3. Sadržaj testiranja**

Testiranje kandidata provodi se u dvije faze. Prva faza testiranja sastoji se od provjere znanja o organizaciji i načinu rada u državnom odvjetništvu, dok se druga faza odnosi na provjeru znanja, sposobnosti i vještina bitnih za obavljanje poslova radnog mjesta na koje se službenik prima.

Prva faza testiranja sastoji se od pisane provjere znanja o organizaciji i načinu rada u državnom odvjetništvu (u ukupnom trajanju od 20 minuta). Obuhvaća pisani test od 10 pitanja, za svaki točan odgovor dodjeljuje se po 1 bod. Kandidati koji su ostvarili najbolje rezultate u prvoj fazi testiranja, i to 15 kandidata upućuju se u drugu fazu testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Druga faza testiranja sastoji se od provjere znanja rada na stolnom računalu (uređivanje teksta i tablica u Wordu i Excelu), test se sastoji od 10 zadataka, a za svaki uspješno riješen zadatak dodjeljuje se 1 bod.

- za radno mjesto administrativni referent – državnoodvjetnički zapisničar druga faza testiranja uključuje i provjeru vještine prijepisa (10 bodova) - sastoji se od prijepisa zadanog teksta na računalu u trajanju od 5 minuta, a ocjenjuje se brzina (ukupni broj znakova) i točnost prijepisa.

**4. Način i pravila testiranja**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu javnog natječaja (u daljnjem tekstu: Komisija).

Testiranju mogu pristupiti kandidati prijavljeni na javni natječaj koji ispunjavaju formalne uvjete iz javnog natječaja, a čije su prijave pravodobne i potpune.

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji nisu u mogućnosti dokazati identitet ne mogu pristupiti testiranju. Smatra se da je kandidat povukao svoju prijavu na javni natječaj ako nije pristupio testiranju te se više neće smatrati kandidatom.

Nakon utvrđivanja identiteta kandidati će pristupiti prvom dijelu testiranja koje se sastoji od pisane provjere znanja o organizaciji i načinu rada u državnom odvjetništvu, pri čemu nije dozvoljeno koristiti se zakonima, drugom literaturom ili bilješkama.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno koristiti mobitel ili druga komunikacijska sredstva, napuštati prostoriju u kojoj se vrši provjera znanja, razgovarati s ostalim kandidatima ili na drugi način remetiti mir i red. Zbog povrede navedenih pravila kandidat će biti udaljen s testiranja, a postignut rezultat Komisija za provedbu javnog natječaja neće priznati niti ocijeniti.

Smatra se da je kandidat zadovoljio na testiranju ako je ostvario najmanje 5 bodova iz svakog dijela testiranja.

Na razgovor s Komisijom (intervju) bit će pozvani kandidati koji su ostvarili ukupno najviše bodova u prvoj i drugoj fazi testiranja i to prvih 10 kandidata. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

O rasporedu održavanja razgovora kandidati će biti na odgovarajući način obaviješteni, nakon provedenog testiranja, a razgovor (intervjuu) je moguće održati isti dan kada se provodi pisana provjera znanja. Razgovor s kandidatima posebno se boduje dodjeljivanjem određenog broja bodova od 0 do 10, a smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i razgovora (intervjua), Komisija će utvrditi rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija će čelnici tijela dostaviti izvješće o provedenom postupku koje potpisuju svi članovi Komisije. Uz izvješće se prilaže i rang-lista kandidata prema ukupnom broju bodova ostvarenih na testiranju i razgovoru (intervjuu).

Za najbolje kandidate Općinsko građansko državno odvjetništvo u Zagrebu, sukladno odredbi članka 122. stavka 3. Zakona o državnom odvjetništvu („Narodne novine“, broj 67/2018 i 21/2022), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj web-stranici Državnog odvjetništva Republike Hrvatske [www.dorh.hr](http://www.dorh.hr) te na oglasnoj ploči Općinskog građanskog državnog odvjetništva u Zagrebu objavit će se mjesto i vrijeme održavanja testiranja najkasnije pet dana prije održavanja testiranja.

**5. Pravni izvori za pripremanje kandidata za testiranje:**

1. Zakon o državnom odvjetništvu („Narodne novine“, broj: 67/2018 i 21/2022)

2. Poslovnik državnog odvjetništva („Narodne novine“, broj: 128/2019)

KOMISIJA ZA PROVEDBU NATJEČAJA